Окупација Краљевине Југославије и стварање усташке Независне Државе Хрватске, 1941. године, као и усташки покољи и прогањање недужних грађана, утицали су на Вељка да се придружи Народноослободилачком покрету (НОП). У септембру 1941. године ступио је у партизане, у прву партизанску чету у Црњелову Горњем. Била је то мала чета са свега 19 бораца и три пушке. Као борац, Вељко се истакао већ у првим борбама, у нападу на жандармеријску касрну у Драгаљевцу, Црњелову Горњем, и другим акцијама. На предлог Фадила Јахића Шпанца и Светолика Госпића примљен је у чланство Комунистичке партије Југославије (КПЈ) 2. септембра 1941. године.